Летнія Алімпійскія гульні 1940
XII летнія Алімпійскія гульні былі запланаваны да правядзення з 21 верасня па 6 кастрычніка 1940 года ў Токіа. У сувязі з адмовай Японіі МАК у 1938 годзе перанёс Гульні ў Хельсінкі, дзе яны павінны былі быць праведзены з 20 ліпеня па 4 жніўня 1940 года. Пасля пачатку ў 1939 годзе Другой сусветнай вайны Гульні былі канчаткова адменены лістом Бае-Латура усім членам МАК ад 2 мая 1940 года.